CELEX: C2005/082/52
Language: sk
Date: 2005-04-02 00:00:00
Title: Vec C-90/05: Žaloba podaná dňa 18. februára 2005 Komisiou Európskych spoločenstiev proti Luxemburskému veľkovojvodstvu

2.4.2005   
            
            
               SK
            
            
               Úradný vestník Európskej únie
            
            
               C 82/26
            
         Žaloba podaná dňa 18. februára 2005 Komisiou Európskych spoločenstiev proti Luxemburskému veľkovojvodstvu
   (Vec C-90/05)
   (2005/C 82/52)
   Jazyk konania: francúzština
   Komisia Európskych spoločenstiev, v zastúpení: Dimitris Triantafyllou, splnomocnený zástupca, ktorý si zvolil adresu na doručovanie v Luxemburgu, podala dňa 18. februára 2005 na Súdny dvor Európskych spoločenstiev žalobu proti Luxemburskému veľkovojvodstvu.
   Komisia Európskych spoločenstiev
   potom, čo vyzvala Luxemburské veľkovojvodstvo aby predložilo svoje pripomienky a vydala odôvodnené stanovisko zo 7. júla 2004 a s ohľadom na odpoveď vlády Luxemburského veľkovojvodstva zaevidovanú na generálnom sekretariáte dňa 13. októbra 2004, navrhuje, aby Súdny dvor:
   
               1)
            
            
               uznal, že nedodržaním lehoty šesť mesiacov na vrátenie DPH platiteľom dane, ktorí nemajú sídlo na území štátu, si Luxemburské veľkovojvodstvo nesplnilo povinnosti, ktoré mu vyplývajú z článku 7 štvrtého odseku ôsmej smernice Rady o DPH (79/1072/EHS) zo 6. decembra 1979 (1);
            
         
               2)
            
            
               zaviazal Luxemburské veľkovojvodstvo nahradiť trovy konania.
            
         Žalobné dôvody a hlavné tvrdenia
   Luxemburské veľkovojvodstvo, hoci správne prebralo smernicu do vnútroštátneho právneho poriadku, v praxi nedodržuje šesťmesačnú lehotu podľa článku 7 štvrtého odseku na vrátenie DPH platiteľom dane, ktorí nemajú sídlo na území štátu. Vrátenie totiž luxemburská administratíva systematicky uskutočňuje so značným oneskorením. Okrem toho luxemburská právna úprava nestanovuje úroky z omeškania umožňujúce nahradiť škodu spôsobenú týmto oneskorením.
   
      (1)  Ôsma smernica Rady 79/1072/EHS zo 6. decembra 1979 o zosúladení právnych predpisov členských štátov týkajúcich sa daní z obratu – Úpravy o vrátení dane z pridanej hodnoty platiteľom dane, ktorí nemajú sídlo na území štátu, Ú. v. ES L 331, 27.12.1979, s. 11